Last saved by: dagmara

03.10.2010
42 - Сýрат Ашшýрá [Кхéташо]
[Маккахь доьссина ‚ 53 аят ду]
Аллах1а ц1арца дόзадόцуш шортá а , дáимнá а болу къинхéтаман Дá волчу
1.Хьá-мийм ,
2.1айн-сийн-къáф [Аллах1 т1ех дика хууш ву х1окху элпех Шéна луург] 
3.Иштта хьунá а , шаьш хьоьл хьалха хиллачаьрнá а [дагчу] хьоьху сийлахьчу , хьéкъалалла долчу Аллах1а . 
4.Цуьнан [дόлахь] ду стигалшкахь а , лаьттахь [мел] дерг . Иза ву лекханиг , везаниг . 
5.Стигалш герга ю шайна [вовшашна] т1ехула шаьш йáт1а . Малийкаш шайн Дáлла хастам барца теспахь до , [бусалбанех] лаьттахь [мел] болчаьрна гечдар доьху . Вá [нáх] ! Баккъалла а Аллах1 ву Иза гечдийриг , къинхетамениг . 
6.Шаьш И [Аллах1] вόцург вéрасаш лецнарш , Аллах1 терго еш ву цéран . Хьо ма вац цаьрна т1ехь векал . 
7.Иштта , Оха хьýна [дагчу] хьехна 1арбин къуръáн , хьоьга д1ахьéдайтархьамá [кхерамтасийтархьама] яртийн нáнна [Маккийнá] а , цуна гόнаха болчаьрнá а , шéгахь шéко йоцчу [халкъийн] гуламан [къéмат] дийнах кхéрамтасийтархьамá а . [цáрех цхьа] Тόба ялсаманахь , [важа] тόба жоьжахатахь [хир] ю . 
8.Аллах1ан лиънехь , Цо цáрех цхьа [бусалба] уммат дийра дара . Амма Цо Шéна луург Шен къинхетам чувáлаво . Ткъа зуламхой - цéран вац [дόладан] вéрас а , вац г1оьнчá а . 

9.Я И [Аллах1] вόцург вéрасаш лаьцна цара ?! Ткъа Аллах1 , Иза ма ву [цéран] вéрас , Иза ву белларш денбеш , Иза ву массό а х1уманна т1ехь ницкъ кхόчург . 
10.Шу шегахь дéкъаделла [муьлхха] х1ума , цуьнан кхел Аллах1е [йоьрзуш] ю . И Аллах1 - сан Дéла ву шуна . Цунна т1етевжина со . Цуьнга воьрзу со [массό а хьолехь] . 
11.Стигалш а , латтá а [доьххьара] кхоллинарг [ву Иза] . Цо шуна шайхá а кхоьллина теранаш [зударий] , [шун] хьайбанашхá а [кхоьллина цáрех] теранаш . Цо дéбош [кхуллуш] ду шу цу чохь . Цуьнга тера х1уммá а дац . Иза хезаш , гуш ву . 
12.Цуьнан [дόлахь] ду стигалшин а , лаьттин а дόг1анаш . Шéна луучунна рицкъана шортό йо , [Шéна луучунна] гаттό йо Цо [и зуьйш] . Баккъалла а Иза массό а х1ума хууш ву . 
13.Цо шуна т1едиллина динах , шéца Нýхьана Шá весет динарг а , Оха шá хьýна [дагчу] хьехнарг [теснарг] а , Оха шéца Ибрах1имнá а , Мусанá а , 1ийсанá а весет динарг а : « Дин д1ах1оттаде-аш . Цуьнгахь дéкъа ма ло шу » . [Дáлла] Дéкъахой бечарна дазделла [доккха хилла]) , ахьа шаьш шéга кхойкхург . Аллах1а Шéна луург цунна [динна] хоржу [къаставо] , шá [муьт1ахьаллийа] т1евоьрзург нисво Цό цуьнга [динé] . 
14.Уьш бéкъа ма ца белира , шайга [Дéла цхьаъ хилар] хаъар деанчул т1аьхьа бен , шайна юккъехь йолчу хьог1анна . Хьан Дéлера [сецна] даьлла  дош дáцахьара [Шá эхартахь] ц1етоьхначу хáнналц [1áзап д1ататта] , цаьрна юккъехь [дуьнéнахь] кхел йина хир ма яра [Цό] . Баккъалла а цáрел т1аьхьа шайга жайна делларш , тéшамбойучу шéконехь ма бу цуьнах . 
15.Цуьнга [Дéла цхьаъ варé] кхайкха ахьа , д1анисло [цу т1ехь] хьайга омру ма-дарра , хьо т1аьхьа ма х1отта цéран [дéг1ан] лаъамашна ! Ахьа ала : « Со тешна Аллах1а жайнах доссийначух . Соьга [Цό] омру дина шуна юккъехь нийсо ярца . Аллах1 тхан Дéлá а , шун Дéлá а ву . Тхуна тхан 1амалаш [хир] ю , шуна шун 1амалаш ю . Дов дац тхунá а , шунá а юккъехь . Аллах1а [къематдийнахь] д1агулдийр ду вай . Цуьнга ду [вайн] дерзар » . 
16.Шаьш Аллах1ан [дин] хьокъехь [элчанца] къуьйсурш , Цунна [ийманца] жоп деллачул т1аьхьа , цéран дов [царна хéтарг] харц ду шайн Дáлла гергахь . Царна т1ехь [Дéла] оьг1азалла ю , ч1όг1а [буьрса] 1áзап [хир] ду царна . 
17.Аллах1 ву Шá бакъонца жайнá а , [нийсонан] терзá а доссийнарг . Хьуна стé хоуьйту , [къематдийнан] сахьт герга хила ма тарло ! 
18.И [сахьт] сихдо шаьш цуьнах цатéшачаьра [цабéшачáра] . Шаьш тешнарш , цуьнах кхоьруш бу . Царна хаъа , баккъалла а и бакъ хилар . Вá [нáх] ! Баккъалла а шаьш сахьт хьокъехь къуьйсурш , генарчу тиларчохь ма бу . 
19.Аллах1 к1éда-мерза ву Шен [массό а] лайшца . Шéна луучунна [эвсарé] рицкъа ло Цо . Иза ву ч1όг1а верг , нуьцкъалниг . 
20.Шá эхарт [кха] д1адер лууш верг [милла велахь] , Оха сов-воккхур и шен д1адéрехь [мéлехь] . Ткъа ша дуьнé д1адер лууш верг , Оха цунна лур ду цуьнах [цхьа дáкъа] , цуьнан [хир] дац эхартахь [цхьá] дáкъа . 
21.Я цéран бу дéкъахой , цаьрна динах шаьш т1едиллина Аллах1а шá  магийна дόцург ?! [Дéлéра сецна даьлла]  Къастόран дош дáцахьáра , [сихха] кхел йина хир ма яра цаьрна юккъехь . Баккъалла а зуламхой , цаьрна лазон 1áзап [хир] ду .
22.[къематдийнахь] Зуламхой гур бу хьуна шаьш [дунéнахь гул] динчух кхоьруш , и [та1зар] цаьрна т1едуссур ду . Ткъа шаьш [Дéлах] тешна , дика 1амалаш йинарш , ялсаманий бошмашкахь [хир] бу . Цаьрна шайн Далла гергахь шайна луург [дéзарг хир] ду . И ю и йоккха комаьршалла . 
23.И ду и шаьш [Дéлах] тешна , дика 1амалаш йинчу Шен лайшна Аллах1а кхаъбоккхург . Ахьа ала : « Аса шоьга ца йоьху цу т1ехь ял [мах] , [сан] гергарнаш [ц1ийна ох1лу] бéзар дόцург » . Ткъа шá дика дийриг [милла велахь] , Оха иза сов-воккхур ву цуьнгахь диканца . Баккъалла а Аллах1 гечдийриг , баркаллé верг ву . 
24.Я цáра όлу : « Цо [Мухьаммада] Аллах1ан т1ехь харцо кхоьллина ?! » Ткъа Аллах1ан лиъча , хьан дагт1е мух1ар тýхур ма дара Цо , харцдерг д1адойур [д1адоккхур] ма дара Аллах1а , Шен дешнашца бакъдерг ч1аг1дийр ма дара Цо . Баккъалла а Иза кийранашкахь [дегнашкахь] дерг хууш [ма] ву . 
25.И ву И Шен лайшкара тόба къобалдеш верг , вόнашна къинт1éра волуш , аш дийриг хууш верг . 
26.Цо жоп а ло шаьш [Дéлах] тешна , дика 1амалаш йинчаьрна , сов-бόху Цо уьш Шен комаьршаллах . Ткъа керстанаш - царна ч1όг1а [буьрса] 1áзап [хир] ду . 
27.Аллах1а Шен [массό а] лайшна рицкъан шорто [эвсаралла] йича , лаьттахь [даккхий] зуламаш дийра ма дара цара . Амма Цо доссадо [и Шéна луучу] бáрамехь . Баккъалла а Иза , Шен лайшха дерг хууш , гуш ву .  
28.Иза ву И , цара догдиллинчул т1аьхьа Шá [цаьрна]  дог1а доуьйтург а , Шен къинхéтам баржόриг а . Иза ву [цéран 1уналла до] вéрас , [царна гергахь] хастамéниг . 
29.Цуьнан билгалόнех ду стигланаш , латтá кхоллар а , цаьршинна чохь дийнатах Цо [мел) даржийнарг [кхоллар] а . Шéна луучу хéна уьш гулдар т1ехь ницкъ кхόчуш ву Иза . 
30.Шуна т1е беана бáла [сингаттам]  , шун куьйгаш [къинойх гул] динарг бахьана долуш бу . Дуккхá [къиношна] къинт1еравόлу Иза . 
31.Шу ма дац [Аллах1] г1όрасиза вийраволуш лаьттахь [доьвдда к1елхьара доьвлла] , Аллах1 вόцург [1уналла дан] вéрас вац шу , вац г1оьнчá а . 
32.Цуьнан билгалόнех - х1ордахула лéларш ду , лаьмнаш санна [даккхий долу] 
33.Шена лиъча мох лаг1бо Цо , т1аккха уьш лаьтта [дуьсу] х1иттана [соьвцца] цуьнан [х1ордан] букъ т1ехь . Баккъалла а цуьнгахь билгалόнаш ю массό а [халόнехь] вунό сόбаречуннá , [парг1атонехь] сов-баркаллéчуннá .  
34.Я хибуха дог1уьйту Цо уьш [х1ордкéманаш] цáра [къинойх гул] динчунна [ч1ир эцархьама] . Дуккхá [къиношна] къинт1éраволу Иза . 
35.Шаьш Тхан билгалόнашкахь къуьйсучаьрна хаийтархьама - цéран лочкъийла йόцийла .
36.Шуна [Дáла] делла [массό а] х1ума - дуьнéнан дáхаран зовкх ду . Ткъа Аллах1ан гергахь дерг тоьлуш [г1оли] а ду , дуьсуш а ду шаьш [Дéлах] тешна шайн Дáлла т1етевжачаьрнá а , 
37.даккхий къинойх а , оьзда [хаза] дόцучух а шаьш гéнабовлучаьрнá а , ткъа шаьш оьг1азбахча - шаьш гечдечаьрнá а , 
38.Шайн Дáлла шаьш жопделлачаьрнá а , лáмаз х1оттийначаьрнá а , шайн г1уллакх шайна юккъехь кхéташонца [дагабовларца] долчаьрна а , Оха шайна деллачух харжъечаьрнá а , 
39.Шайна т1е [цхьамма] зулам деача , шаьш [цáрех] ч1иръоьцучаьрнá а .
40.Ткъа вόчуьнан бéкхам [бар] и санна вόниг [дуьхьал дар] ду . Амма шá [зуламхόчунна]  къинт1éраваьлла , [шайлахь] масла1ат динарг [милла велахь] - цуьнан ял Аллах1ана т1ехь ю . Баккъалла а Аллах1ан ца бéза зуламхой . 
41.Ткъа [зуламхочо] шéна зулам динчул т1аьхьа шá [цунна] д1адекхнарг [милла велахь] , уьш - царна т1е [бехкбилла цхьа] некъ бац . 
42.Баккъалла а [та1заран] некъ бу , шаьш нáхана зуламдечаьрна т1е а , бакъόйόцуш лаьттахь т1ехбуьйлучарна [бόхамаш бечаьрна] т1е а . Уьш - царна лазон 1áзап [хир]  ду . 
43.[амма] Шá сόбаре хилла , [Дéла доьхьа] гечдинарг [милла велахь] - баккъалла а и [г1иллакх] хазчу г1иллакхашха ма ду . 
44.Ткъа шá Аллах1а тилόриг [милла велахь] , цуьнан вац цул т1аьхьа [дόладан цхьа а] вéрас . Зуламхой го хьуна , шайна 1áзап гинчу хéна шаьш όлуш : « [дуьненчу] Юхадерза [цхьá] некъ буй-те ? » . 
45.Хьуна гур бу уьш , цу [жоьжахати] т1ех1иттош , сийсазлонна [шаьш] хьастабелла [кхéрабелла] , къайлаха б1аьрг бетташ . Шаьш [Дéлах] тешначáра элира : « Баккъалла а [шайна] зен хилларш , шаьш къематдийнахь шайн дог1машнá а , шайн доьзалшнá а зен хилларш бу »  Вá [нáх]  ! Баккъалла а зуламхой , гуттар лаьттачу 1áзапехь [хир] бу . 
46.Цéран ца хилла Аллах1 вόцург цáрна г1о деш [кхи] вéрасаш [г1оьнчий] . Ткъа Аллах1а шá тилориг [милла велахь] , цуьнан бац [нисвала цхьá] некъ .
47.Шайн Дáлла жоп ло , шá [цхьаммό а] юхатухар доцу [къемат] де Аллах1éра [шайна] т1едáле хьалха . Оцу дийнахь шун [хир] яц [цхьá] лочкъийла . Шун [карахь хир] дац [къинош инкарло йина] т1ецалáцар . 
48.Уьш [иймáнах] д1аберзахь , Оха хьо ваийтина ма вац царна т1ехь 1уналхό вина . Хьуна т1ехь ма дац , [дин] д1акхайкхор бен . Баккъалла а Оха адаме Тхайгарчу къинхетаман чамбаккхийтача , даккхийде иза цуьнах , ткъа шайн куьйгаш динарг бахьанна шайна т1е [цхьа] вон [зер] деача , баккъалла а адам вунό керста [пусардόцуш] хуьлу . 
49.Аллах1ан [дόлахь] ду стигланашин а , лаьттин а όлалла [паччахьалла] . Шéна лууш дерг [кхоллá] кхуллу Цо . Шена луучунна [доьзалх] стенаш ло Цо , Шена луучунна боьршанаш ло . 
50.Я шина кéпара бо Цо уьш - боьршанаш а , стенаш а [баларца] . Шена луург бер цахуьлуш во Цо . Баккъалла а Иза хуург , ницкъберг ву . 
51.Адаман йиш яц Аллах1 шéца вистхила - [нáбарха] дегхьéхамца [дагчутасарца] , я пардόнан т1éхьара , я малик даийтарца бен , [т1аккха] шá [элчане] хьоьхуш Цуьнан [Аллах1ан] пурбанца Цуна луург . Баккъалла а Иза лекханиг , хьéкъалалла дерг ву . 
52.Иштта [кхéчаьрга ма-хьеххара] , Оха Тхан омрунца хьан дагчухьехна къуръáн . Вáцара хьо хууш жайна х1ун ду а , вáцара [хууш] ийман [х1ун ду] а . Амма Оха дира и [къуръáн] нур [хилла] , Оха шéца Тхан лайшха Тхайна луург нисвеш . Баккъалла а ахь [Къуръáнца] нис ма во нийсачу новкъа [т1е] . 
53.Аллах1ан новкъа [т1е] , стигалшкахь а , лаьттахь а [мел]) дерг - Шен [дόлахь] долуш волчу . Вá [нáх] ! Аллах1е доьрзур ду [массό а] белхаш . 

05.10.2010